《鹿耳门即事 其四》
清代·陈梦林

万顷洪涛沙线潆，参差竹树亦干城。非关群盗全无策，漫说元戎有胜兵。

风自西来知顺逆，船从浅入任纵横。潮头顷刻高寻丈，天佑皇图孰与争。

作者简介：陈梦林（1670～1745），字少林，福建漳浦人。康熙五十五年（1716），诸罗县令周钟瑄知其曾经编修漳州及漳浦郡县两志，具有丰富修志经验，因此敦聘纂修《诸罗县志》。先生博览周咨，熟稔诸罗之地利、风土、人情而后写成，后人如谢金銮、连横等皆许为台湾方志中之第一。雍正元年（1723）欲以梦林应召举孝廉，辞谢不往。同年再游台湾，数月之后离去。卒年七十六。著书五种，其中《台湾游草》、《台湾后游草》、《游台诗》一卷。